**Web based systems NBA viewer**

Марко Марковиќ

Факултет за информатички науки и компјутерско инженерство – ФИНКИ

ВБС – Веб Базирани Системи

Милош Јовановиќ

# Осврт

Проектот е веб-апликација напишана користејќи ‘*React.js’* како главна алатка за рендерирање и обработка на податоците. Направена е со цел да се манипулира со податоци добиени преку праќање на *SPARQL* барања. Множеството на податоци се наоѓа на dbpedia.org, додека пак самите барања се овозможени преку dbpedia.org/sparql. Темата на апликацијата е прелистувач за сите NBA играчи кои се наоѓаат како ресурси во множеството. Постојат опции за филтрирање на резултатите како и посебен преглед за секој од играчите присутни на страната. Самата апликација може да ја прегледате [тука](https://kralmarko123.github.io/wbs-nba-viewer/). Доколку пак ве интересира структурата и како е напишана апликацијата можете да го посетите овој [линк](https://github.com/KralMarko123/wbs-nba-viewer).

# Сервиси и Компоненти

Најзначајниот дел од апликацијата е сервисот кој се користи за добивање на податоците. Тој е дефиниран во *‘SparqlFactory.jsx’* датотеката. Тој содржи два повици коишто примаат ‘квериња’ како параметри. Тие се напишани во форма на *JSON* објекти и се дефинирани како константи во самата апликација. Трансформацијата на овие ‘квериња’ во валидни *SPARQL* барања е овозможено од страна на надворешната библиотека ‘*[SparqlTransformer’](https://github.com/D2KLab/sparql-transformer)*. За самата библиотека и начинот како работи истата можете да го отворите овој [линк](https://www.youtube.com/watch?v=lafGyk9VBlI&t=2499s).

Почетната страна на апликацијата го користи главното ‘квери’ - *‘GET\_ALL\_PLAYERS’*. Овој повик резултира во низа од објекти која е всушност сите играчи со се нивни атрибути како слика, наслов, датум на раѓање и слично. Атрибутите за секој објект потоа се праќаат на посебна компонента *‘PlayerCard.jsx’* како својства.